Perak Tengah

Perak Tengah merupakan salah satu daerah dalam negeri Perak, Malaysia. Daerah ini terletak di tengah negeri Perak berkeluasan 1,279.46 kilometer persegi dengan jumlah penduduk 94,573 orang. Pusat pentadbiran daerah ini terletak di Seri Iskandar.

Latar belakang 
Daerah Perak Tengah terbentuk melalui perubahan pentadbiran kerajaan tempatan. Majlis Daerah Perak Tengah telah ditubuhkan pada 1 Disember, 1979 iaitu setelah diluluskan penubuhannya oleh Majlis Mesyuarat Kerajaan dalam perjumpaan Bil. 936 bertarikh 20 November 1979. Penubuhan Majlis Daerah Perak Tengah ini selaras dengan penyusunan semula penguasa-penguasa tempatan seluruh Malaysia.

Geografi 
Perak Tengah bersempadan dengan daerah Kuala Kangsar di utara, Hilir Perak dan Bagan Datuk di selatan, Kinta dan Batang Padang di timur dan Manjung di barat.

Daerah Perak Tengah meliputi kawasan seluas kira-kira 1,279 kilometer persegi yang merangkumi 12 buah mukim. 

Bentuk muka bumi daerah ini kebanyakannya terdiri daripada kawasan yang bertanah pamah dan rendah. Terdapat beberapa sungai utama yang mengairi daerah ini termasuklah Sungai Perak yang mengalir di bahagian tengah daerah, Sungai Kinta, Sungai Tumbuh dan Sungai Pelus. Bukit Tunggal merupakan puncak tertinggi di daerah ini.

Pecahan pentadbiran 
Daerah ini terbahagi kepada 12 mukim, satu bandar dan lima pekan.
Mukim Bandar
Mukim Belanja
Mukim Bota
Mukim Jaya Baru
Mukim Kampong Gajah
Mukim Kota Setia
Mukim Lambor Kanan
Mukim Lambor Kiri
Mukim Layang-Layang
Mukim Pasir Panjang Hulu
Mukim Pasir Salak
Mukim Pulau Tiga
Bandar Seri Iskandar
Pekan Bota Kanan
Pekan Kampong Buloh Akar
Pekan Kota Setia
Pekan Parit
Pekan Tanjong Belanja

Demografi 
Berdasarkan bancian Malaysia 2020 jumlah penduduk di Daerah Perak Tengah ialah seramai 94,573 orang dengan kepadatan penduduk 74 orang perkilometer persegi yang dikategorikan sebagai taburan penduduk sederhana. Kebanyakan penduduk di daerah ini merupakan Bumiputera, membentuk 97 peratus penduduk. Sebanyak 3.9 peratus penduduk merupakan bukan warganegara.

| width="22%" align="left" valign="top"| 

| width="78%" align="left" valign="top"|

Rujukan 
Daerah di Perak